Tere!
Kaua tehtud kaunikene … No ei kehti selles olukorras. Pigem “parem hilja kui…”.
Vabandused selle teema unustamise pärast!
Igatahes saame nüüd kirja panna. Tegelikult on siin kaks ülesannet, mida tuleb korraga teha.
- Luua animatsioon Google Web Designer programmi abil, mis on seotud Teie erialaga (eeldatavalt koolis õpetatava ainega).
Animatsioon peaks sisaldama pisut graafikat, seletama midagi.
Töö peaks sisaldama vähemalt kaht “lehte” (page), millede üleminekuks saate kasutada action’eid.
Animatsioon tuleks publitseerida (publish), kokku pakkida (zip või rar failiks) ning Google Drive’i kodutööde kausta laadida.
- Kogu animatsiooni loomise protsessist tuleb tekitada videoklipp, mis sisaldab pilte loomise erinevatest etappidest ja lõpuksanimatsiooni ennast. Saate veelkord videotöötlust teha.
Iga etapi jäädvustamiseks tehke lihtsalt ekraanitõmmiseid (print screen).
Jäädvustatud ekraanitõmmistele lisage elemente olulistele kohtadele (käsud, nupud, detailid) osutamiseks (näiteks nooled, ringid jms). Selleks saate fototöötlusvahendeid.
Kasutades ekraanisalvestusvahendit (näiteks Chrome screencastify), salvestage ekraanilt loodud animatsioon.
Lisage loodavale videole verbaalsed kommentaarid/selgitused (sõnaline osa, helisalvestus) ja lõppu paigutatava animatsiooni video taustaks muusika. Selleks saate natuke helitöötlust korrata.
Tähtaeg on 8. jaanuar, mis on välja kuulutatud ka, kui digitaalselt läbi viidava eksami päev.
Kauneid pühi kõigile!
Viimasel hetkel aga siiski …
Täna siis räägime animeerimisest – lihtsamal viisil. Igaks juhuks vaatame üle GIF animatsiooni ning seejarel juba natuke asjalikuma arvutianimatsiooni Google Web Designer tarkvara baasil.
Kolmas kodutöö keskendub videole.
Kuna kontakttunni infot välja ei pannud, siis väiksed viited ka juhendmaterjalile:
Palun luua klipi kestusega 1 – 5 minutit (vastavalt vajadusele).
See peab sisaldama:
- liikuvat pilti (video, sobib ka telefoni kaameraga salvestatud)
- fotosid
- siirdeid (transition) klippide vahel
- teksti klipi alguses ja lõpus (vajadusel ka mujal)
- taustamuusikat vms
- efektide kasutamine on alati vaieldav teema aga kuna peate õppima, siis tuleb kasutada ka paari efekti:
- muutes vähemalt ühe klipi suurust, tekitage pilt-pildis efekt
- lisage videole raam vms, kus saate kasutada läbipaistvust (chroma key)
- muutke mingisugune osa videost oma valitud efektiga põnevamaks
Teksti lisamisel võite projekti lisada tühja, läbipaistva sisuga pildifaili (png), selle ajalise kestuse sobivaks sättida ja talle teksti lisada.
Tulemus esitada palun mp4 failina.
Eks kasutada võib mistahes tarkvara, mis antud nõudeid täita laseb. Tunnis kasutasime ShotCut’i, mille leiab: https://www.shotcut.org/
Sealtsamast leiab ka mõned juhendmaterjalid: tutorials.
Tähtaeg 25. november – saate järgmisel kohtumisel vajadusel nõu küsida ja rahulikumalt toimetada.
Edu.ee
Seekord siis helisalvestus ja -töötlus.
Palun looge klipp kestusega minimaalselt 30 sekundit, mis seletaks, selgitaks, õpetaks midagi. Alguses umbes 10 sekundit intro, kus taustaks mängib muusika ja Teie häälega öeldakse, mis õppetükiga on tegemist. edasi tuleb kasutada kõnelemist aga soovitavalt ka teemaga seonduvaid heliklippe. Kujutage ette, et valmistate sellist hariduslikku klippi näiteks kooliraadio jaoks.
Tulemus palun mulle esitada mp3 failina.
Loomulikult saab erinevaid klippe internetist otsida (google ja siis otsisõnad sound clip free download …)
Mõningaid klippe leiab ka siit, vastavalt sellele nimekirjale.
Tähtajaks 21. oktoober.
Aeg on nii kiirelt läinud – juba homme on teine kontakttund!
Teemaks seekord helisalvestus ja töötlus. Väga lühidalt saab rääkida olulistest asjadest, mida peaks helidega tegelemisel teadma ning vaatame/proovime läbi tähtsamad töövahendid.
Tunnis kasutame vabavara “Audacity”, mis on olemas nii Windows’i kui ka Mac’i kasutajatele ning mille igaüks saab oma arvutisse laadida siit. Et saaks ka mp3 failidega tegeleda ning veel üht-teist, tuleks kindlasti allalaadimislehel pisut edasi vaadata ja leida veel “LAME mp3 encoder” ja “FFmpeg import/export library”, mille allalaadimise lehe link on siin.
Minu kokku pandud materjalidest võib helidega seoses lugeda (ei pea lugema enne homset tundi):
Kes tunneb, et oskab kõike, see võib endale vaba pealelõuna võtta. Ülejäänutega kohtume pühapäeval, 24. septembril kell 14.00!
Nagu tunnis kokku lepitud, esimene kodutöö on kaheosaline:
Foto kohendamine
Valige mõni oma tehtud foto (või lausa pildistage uus), millel on silmnähtavalt värvidega muresid. Kasutades “levels” töövahendit aga vajadusel/soovi korral ka teisi (heledus&kontrast, exposure (kui on saadaval), curves jne), et pildi värvid õigemaks ja ilusamaks tuunida. Tulemus tuleb lõigata servapikkuse suhtes 16:9. Esitada tuleb originaalfail ja tulemus, mille pikema serva pikkus on 1920 pikslit.
Näiteks:


|Pilt enne (originaalis)
||Kohendatud pilt


Fotomontaaž, retušeerimine
Jätkata võib sama või mõne teise pildiga. Võimalusel võikski teha mõne “õpetliku” seeria. Vaja olemasolevat pilti retušeerida (clone stamp tööriistaga näiteks), et kõrvaldada vigu, ebavajalikke detaile vms. Võib ka mingeid pildi osi kopeerida, et miskit oleks rohkem vms. Lisada elemente teistelt piltidelt.
Seeria peaks koosnema originaalist, siis retušeeritust ja edasi järkjärgult üha uusi elemente sisaldavatest piltidest.
Näiteks:


|Pilt retušeeritud (müüri muudetud) ja juba ka uus taevas lisatud. See võiks olla seeria pilt nr 3.
||Pildile lisatud rist. See võiks olla seeria pilt nr 4.


Esitamine
Loomulikult võib pildid mulle saata e-postiga. Aga parem oles nad laadida Teile jagatavas Google Drive’i kaustas. teen seal alamkausta “Kodutööd”. Sellesse palun igaühel teha omanimeline alamkaust.
NB! Ainult Katre Raudmäega pole see kaust jagatud, sest tema e-posti aadressi millegipärast TLÜ süsteemis ei paistnud. Palun võtke minuga ühendust!
Tähtaeg 22. september. Siis jõuan ka tagasisidet anda järgmiseks tunniks.
Edu.ee kõigile
Teretulemast 2017. aasta sügissemestri kursusele “Digitaalse meedia sisutootmine!
Kursuse nimi viitab sellele, et tegeleme meediaga selle digitaalses vormis. Pakun lugemiseks välja oma materjali selle kohta, mis on digitaalne meedia.
Esimesel korral on kavas fototöötlus. Plaanis on üle vaadata digifoto failide olulised parameetrid ja tähtsamad töötlusvõtted. Vaatame, kuidas foto värve kohendada, kuidas retušeerida, kuidas teha fotomontaaži.
Teemaga seotult saab lugeda materjali graafika kohta. Kasuks tulevad ka teadmised värvide, eriti RGB mudeli kohta.
Tunnis kasutame vabavaralist tarkvara (Paint.NET – allalaadimise otselink on siin või Gimp).
Tunnis vajalike asjade juurde pääseb (TLU kasutajakontoga) siit: https://drive.google.com/drive/folders/0B1ZtsSCdtRcAeEJfUXRWck5uaXM?usp=sharing
Edukat algust soovides
Andrus Rinde